# Doložka finančných, ekonomických, environmentálnych vplyvov a vplyvov

# na zamestnanosť a podnikateľské prostredie

## 

1. **Odhad dopadov na verejné financie**

Návrh zákona nebude mať svojím obsahom nároky na štátny rozpočet, rozpočet štátnych fondov, rozpočty obcí a vyšších územných celkov, rozpočty Sociálnej poisťovne, zdravotných poisťovní, Ústredia práce, sociálnych vecí a rodiny, rozpočty Fondu národného majetku Slovenskej republiky, Slovenského pozemkového fondu a nebude mať vplyv na nárast zamestnancov štátnych rozpočtových a príspevkových organizácií.

Tieto otázky sa týkajú ako bežného rozpočtového roku, tak aj dvoch nasledujúcich rokov.

1. **Odhad dopadov na obyvateľov, hospodárenie podnikateľskej sféry a iných právnických osôb**

Keďže sa nenavrhuje povinné zvýšenie tvorby sociálneho fondu, predložený návrh zákona nebude mať negatívny dopad na životnú úroveň obyvateľov a zvyšovanie kvality života a iných právnických osôb. Pokiaľ zamestnávateľ bez kolektívnej zmluvy nevyužije možnosť tvoriť povinný prídel v rámci stanoveného rozpätia nad rámec minimálnej výšky, ktorý sa doteraz mohol dohodnúť len v kolektívnej zmluve, uplatnenie zákona nebude mať dopad ani na hospodárenie podnikateľskej sféry.

1. **Odhad dopadov na životné prostredie**

Návrh zákona nebude mať vplyv na životné prostredie.

1. **Odhad dopadov na zamestnanosť**

Návrh zákona nebude mať vplyv na zamestnanosť.

1. **Odhad dopadov na podnikateľské prostredie**

Návrh zákona nebude mať negatívny vplyv na podnikateľské prostredie.